**Návod ako sa nechať draftovať:**

1. **Zúčastnite sa čo najviac prezentácií**.

Prezentácie budú predovšetkým počas 3.-4. vyučovacej hodiny a sú usporiadané tak, aby sa neprekrývali príbuzné odbory. Ak by sa vám napriek tomu nepodarilo niektorú stihnúť, oznámte usporiadateľovi v príslušnej miestnosti, že máte **záujem o jej opakovanie.**

1. **Využite čas a príležitosť.**

Ak aj zrovna neuvažujete nad žiadnou zo škôl, ktoré sa prezentujú, pozrite si ich prezentáciu. Získate inšpiráciu a prehľad, ako to na rôznych vysokých školách chodí. Budete vedieť, či ste si svoju školu zvolili správne. Na mnohých školách sú „nečakané odbory“ a možno budete prekvapení.

1. **Myslite na plán „B“.**

Aj keď je málo pravdepodobné, že sa nedostanete na svoju vysnívanú školu, nezaškodí vymyslieť pre istotu aj inú alternatívu. Neboli by ste ani prví, ani poslední, ktorí by nakoniec zakotvili na škole, nad ktorou pôvodne vôbec neuvažovali.

1. **Zapisujte si počas prezentácie, na čo sa chcete spýtať.**

Nezabudnite si **pero**! Najskôr si pozrite prezentáciu školy, kde bude zodpovedaných mnoho vecí, ktoré Vás zaujímajú. Každá VŠ alebo agentúra bude mať na prízemí svoj stánok, kde sa po prezentácii budete môcť opýtať, čo vás zaujíma a kde dostanete propagačné materiály.

1. **Zoskupujte sa.**

Zistíte, kto uvažuje nad rovnakým odborom a môžete zdieľať informácie. Ušetríte si niektoré otázky, alebo naopak sa dozviete veci, na ktoré by ste sa vy zabudli spýtať. Nemalou výhodou je aj to, že budete poznať budúcich spolužiakov. Ak potrebujete na to priestor, je vám k dispozícii učebňa **č.111**.

1. **Dajte si poradiť.**

Ak neviete, ako vyplniť prihlášku, či už elektronickú alebo papierovú, v učebni **č. 116** vám s tým pomôžeme. Rovnako aj s tým, ako hľadať správnu školu.

1. **Zúčastnite sa súťaže.**

Zistite správne odpovede na otázky na druhej strane programu, ktorý ste dostali od usporiadateľov, vhoďte ho podpísaný do nádoby na to určenej a vyhrajte **v žrebovaní** zaujímavé ceny.

1. **Dajte spätnú väzbu.**

Hlasujte o najlepšieho „**Draftéra roka**“. Vhodením vrchnáka do skleného valca príslušnej školy vyjadríte svoju spokojnosť s tým, ako prezentovali svoju *ALMA MATER.*